HU
2023.2.23.
Az Európai Unió Hivatalos Lapja
L 58/1403 BIZOTTSÁG KÍSÉRLETI PROJEKTEK
PP 01 —.
ALCÍM KUTATÁS ÉS INNOVÁCIÓ (folytatás) PP 01 23
(folytatás)
PP 01 23 04
(folytatás) –
teljes integráció a www.missingchildrenukraine.eu weboldallal 3 nyelven (EN, UA, RU), beleértve az új ügyek bejelentésére szolgáló formanyomtatványt, valamint az eltűnt gyermekek aggasztó, határokon átnyúló eseteire vonatkozó nyilvános felhívások online plakátok formájában történő közzétételének lehetősége;
–
nyilvános felhíváshoz kapcsolódó nyomtatott plakátok automatikus generálása.
Emellett a javasolt kísérleti projekt keretében két további eszköz kerül kidolgozásra: –
magán mobilalkalmazás (Android és iOS) az eltűnt gyermekek felkutatására szolgáló platform mobileszközön keresztüli könnyű eléréséhez és kezeléséhez, amely a hivatalos szervezetek jogosult felhasználói számára Európaszerte közvetlen push-értesítéseket küld az eltűnt gyermekek ügyeivel kapcsolatos fejleményekről/frissítésekről, amennyiben a platform információi és/vagy az intelligens összevetési algoritmusok eredményei alapján az érintett gyermek az ő országukban tartózkodhat.
–
egy (szintén MI-n alapuló) intelligens bot, amelyet kifejezetten a közösségi médiához terveztek, és amelyen keresztül az ukrán családok bejelentést tehetnek gyermek eltűnése esetén.
Az ukrán állampolgárok jelenleg főleg a Facebook Messenger-en keresztül tartanak kapcsolatot az eltűnt gyermekek ügyeivel foglalkozó ukrán szervezettel.
Az ügyek bejelentésének teljes folyamatát, mely kizárólag üzenetváltáson alapul, néhány önkéntes próbálja nyomon követni, akik nehezen birkóznak meg az eltűnt gyermekekkel kapcsolatban a Messengeren keresztül érkező információlavinával.
A bot célja, hogy automatizálja az eltűnés bejelentésének teljes folyamatát, intelligens módon gyűjtsön be válaszokat konkrét kérdésekre, és új ügyeket hozzon létre az adatbázisban, amelyeket összekapcsol bármilyen rendelkezésre álló bizonyítékkal (képekkel, jogi dokumentumokkal stb.), lehetővé téve az ukrán ügykezelők számára, hogy a csevegésben kapott adatok bevitele és összehasonlítása helyett az ügyek kezelésére összpontosítsanak.
A javasolt kísérleti projekt nemcsak azonnali pozitív hatást gyakorol majd az ukrán humanitárius válságra, hanem hátteret biztosít a Missing Children Europe égisze alatt működő, eltűnt gyermekekkel foglalkozó valamennyi szervezet számára ahhoz, hogy a jövőben esetleg bekövetkező, hasonló volumenű és jellegű nemzetközi vészhelyzetek során is helyt tudjanak állni.
Emellett a javasolt kísérleti projekt keretében a kísérő nélküli ukrán kiskorúak számára bevezetendő ügykezelési eljárásokat és eszközöket a jövőben könnyen ki lehetne terjeszteni az Unióban eltűnt valamennyi kísérő nélküli kiskorú ügyére, mivel tudjuk, hogy 2018 és 2021 között több mint 18 000 kiskorú tűnt el, és európa szerte egyre több ilyen bejelentés érkezik a 116-000-os segélyvonalra (az eltűnt gyermekek felkutatására fenntartott európai forróvonal).
E kísérleti projekt eredményei segítséget nyújthatnak számos tagállam és eltűnt menekült gyermekek felkutatását végző szervezet számára hasonló események bekövetkezte esetén, valamint a gyermekek, sőt akár a nők/anyák védelmében és összekapcsolásában azáltal, hogy rendszeres időközönként biztonságos helyzetükre/tartózkodási helyükre vonatkozó jelzést ad a rendszer.
További lehetőség lesz arra, hogy ezt az alkalmazást a biztonságot kereső anyák/nők is használják.
1.
A jelenlegi kísérleti projekt építhet a Childrescue projekt sikerére, amely külön adatbázist működtet az eltűnt gyermekek (akár folyamatban lévő, akár múltbeli) eseteiről, tárolva az egyes esetekhez kapcsolódó információkat és részletes adatokat, valamint egy olyan intelligens eszközre, amely (az összes aktív esetről rendelkezésre álló adatok elemzése alapján, valamint a gépi tanulási modellek felhasználásával a múltbeli esetekkel való intelligens összevetés alapján) képes a gyermek eltűnésének kategorizálására (pl. otthonról elszökött/elkergetett, családon kívül elrabolt, családon belül elrabolt, gyermekfelügyeleti jog nélkül elvitt, eltűnt és akaratán kívül távol lévő gyermek).
A Childrescue platform testre szabható, bővíthető és fejleszthető olyan irányban, hogy alkalmassá váljon az ukrajnai háború következtében eltűnt gyermekek ügyeinek kezelésére.